謝元汴

谢元汴（），又作謝元忭，字梁也，又字途野，号霜崖。福建澄海人。明末及南明政治人物，同进士出身。

祖父謝應詔，由舉人官陕西隴州知州，崇禎六年舉人謝宗侯之子，幼随父宗鑛侍養隴州。六歲父携歸鄉授學，性聪敏，九歲能属文。父卒，母守節撫之。十歲祖應詔卒于官，家中落。元汴以孤子奉母，性至孝，能承母意。崇祯十五年（1642年）壬午科舉人、十六年（1643年）赴試京师，由于兵亂，道路阻绝，由鎮江轉蘇杭，游虎丘、西湖而歸。當科會試改至八月，遂再赴禮闈，成癸未科进士。以念母，請假歸。明年五月，聞闖賊陷京師，北向慟哭。又遇土賊黄海如攻陷澄海，不能歸，遂由揭陽至潮州。有僕人来，始知妻劉氏骂賊而死，家人分竄，有鄰侠護送其母至南澳得脱。八月間道走漳州，迎母至潮州，僦屋而居。元汴不意數月之間，國破家亡，憂時念亂，形諸叱咤。母知其意，勗以大義。乙酉（1645年）六月，隆武帝在福州監國，元汴投袂而起，辞母趨赴，九月至福州，授兵科给事中，上《朋黨策》，十一月奉旨宣慰两廣，充册封二藩副使，便道奉母回潮。丙戌（1646年）二月至肇慶、梧州，遂抵桂林，有降紳希鄭芝龍意弹劾他，遂革職還潮聽勘。永历帝时期，復任兵科给事中。己丑（1649年）五月奉命以監軍募兵平遠，联络宗人謝志良、謝良友等。庚寅（1650年），廣州破，永曆帝出逃南寧，继入缅甸，元汴仍往来潮循之間，日謀抗清。癸巳（1653年），郝尚久反正，元汴与李士淳、羅萬傑等响应，尚久兵败，元汴乃奉母躲避于豐順之大田，授徒以食。居大田七年，期间曾至廣州，知永曆已亡，反清势力逐渐覆灭，遂謀奉母歸潮州。但家已被戍兵所占，聞知潮州知府吴穎優禮賢士，作诗貽穎为請，乃得還。吴穎欲以元汴任鄉飲賓，清刑部尚書杜立德与元汴是同年進士，貽書勸駕，皆不受。戊申（1668年）十一月卒，年五十七，而母尚存。著《霜山草堂诗集》，入清为禁书。弟元漢，子謝渠。

参考

Y
崇禎十五年壬午科福建鄉試舉人
明朝兵科给事中
南明军事人物
澄海人
南明通政使司官員